เดือนต.คประจำเดือนมาวันที่30-2 แล้วมีพสพกับแฟนช่วงกลางเดือน ใส่ถุงยางทุกครั้งมั่นใจว่าไม่รั่ว ไม่แตก แต่กังวลว่าน้ำอสุจิจะไหลย้อนขึ้นไปโคนถุง เพราะเห็นมีน้ำไหลออกมาแต่ไม่แน่ใจว่าเป็นตกขาวหรือน้ำแฟน ตอนนี้ประจำเดือนยังไม่มา กังวลมากเลยค่ะ
สวัสดีค่ะ หากประจำเดือนล่าสุดมาวันที่ 30 ก.ย.- 2 ต.ค. แล้วในตอนนี้ยังไม่มา แนะนำควรลองตรวจหาการตั้งครรภ์ดูก่อน เพราะการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18%หากตรวจไม่พบการตั้งครรภ์ ก็ให้รอประจำเดือนไปก่อน เพราะการที่ประจำเดือนมาช้า อาจเกิดจากสาเหตุต่างๆ ได้ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น